
PARLAMENTUL ROMÂNIEI

CAMERA DEPUTAŢILOR

	Comisia pentru politică  economică,

 reformă şi privatizare
	
	Bucureşti, 

Nr. 21/142/24.04.2007

	
	
	


R  A  P  O  R  T    

asupra proiectului de Lege pentru aprobarea Ordonanţei de Urgenţă a Guvernului nr. 3/2007 privind unele măsuri pentru restructurarea şi/sau privatizarea unor societăţi din portofoliul Autorităţii pentru Valorificarea Activelor Statului, Camera Deputaţilor fiind Cameră decizională (PLx 196/02.04.2007)  

În conformitate cu prevederile art. 95 şi 115 din Regulamentul Camerei Deputaţilor, republicat, cu modificările şi completările ulterioare, Comisia pentru politică economică, reformă şi privatizare a fost sesizată, spre dezbatere şi avizare în fond,  cu proiectul de Lege pentru aprobarea Ordonanţei de Urgenţă a Guvernului nr. 3/2007 privind unele măsuri pentru restructurarea şi/sau privatizarea unor societăţi din portofoliul Autorităţii pentru Valorificarea Activelor Statului, Camera Deputaţilor fiind Cameră decizională.

 La întocmirea prezentului raport, Comisia a avut în vedere: 1)  avizul favorabil nr. PLx196/18.04.2007 al Comisiei juridice, de disciplină şi imunităţi; 2) avizul favorabil nr. 23/91/19.04.2007 al Comisiei pentru industrii şi servicii;  3) avizul favorabil nr. 27/141/18.04.2007 al Comisiei pentru muncă şi protecţie socială; 4) avizul  favorabil  nr. 149/08.02.2007 al Consiliului Legislativ.

            Proiectul de lege are ca obiect reglementarea în regim de urgenţă a unor măsuri necesare accelerării proceselor de restructurare şi privatizare la unele societăţi comerciale din portofoliul Autorităţii pentru Valorificarea Activelor Statului, concomitent cu implementarea unor măsuri de protecţie socială.
             
             La dezbaterea proiectului de lege au participat, în conformitate cu art. 54 şi 55 din Regulamentul Camerei Deputaţilor, republicat, reprezentanţii Ministerului Economiei şi Finanţelor: domnul Darius Meşca – secretar de stat, doamna Mihaela Lazea – director, doamna Irina Avram – şef serviciu, Autorităţii pentru Valorificarea Activelor Statului: domnul Teodor Atanasiu – preşedinte.                       

Potrivit prevederilor art. 61 din Regulamentul Camerei Deputaţilor, republicat, membrii Comisiei au examinat acest proiect de lege în şedinţa din data 24 aprilie 2007.
       În raport de obiectul şi conţinutul său, proiectul de lege face parte din categoria legilor ordinare.
           La lucrările comisiei au fost prezenţi 21 deputaţi, din totalul de 23 membri ai comisiei.


Raportul comisiei a fost adoptat cu unanimitate de voturi (21 de voturi). 
În urma dezbaterii, Comisia pentru politică economică, reformă şi privatizare a hotărât să propună plenului Camerei Deputaţilor aprobarea proiectului de Lege pentru aprobarea Ordonanţei de Urgenţă a Guvernului nr. 3/2007 privind unele măsuri pentru restructurarea şi/sau privatizarea unor societăţi din portofoliul Autorităţii pentru Valorificarea Activelor Statului, cu amendamente admise, conform  anexei.
  PREŞEDINTE,

MIHAI TUDOSE






SECRETAR,





         CORNEL POPA






    



Consilier parlamentar:









   Alina Hodivoianu









Expert parlamentar:









               Nicoleta Ghencian
ANEXA

	Nr. crt.
	Text ordonanţă
	Text Senat
	Text propus de Comisie

(autorul amendamentului)
	Motivarea amendamentelor propuse


	1. 
	
	Titlul legii.

Lege pentru aprobarea Ordonanţei de urgenţă a Guvernului nr. 3/2007 privind unele măsuri pentru restructuarea şi/sau privatizarea unor societăţi din portofoliul Autorităţii pentru Valorificarea Activelor Statului.
	
	

	2. 
	
	Articol unic – Se aprobă Ordonanţa de urgenţă a Guvernului nr. 3 din 7 februarie 2007 privind unele măsuri pentru restructurarea şi/sau privatizarea unor societăţi din portofoliul Autorităţii pentru Valorificarea Activelor Statului, publicată în Monitorul Oficial al României, Partea I, nr. 116 din 15 februarie 2007.

	
	

	3. 
	Titlul ordonanţei
ORDONANŢĂ DE URGENŢĂ Nr. 3 din 7 februarie 2007 privind unele măsuri pentru restructurarea şi/sau privatizarea unor societăţi din portofoliul Autorităţii pentru Valorificarea Activelor Statului
	-


	-
	

	4. 
	Art. 1 – (1) În termen de 6 luni de la data intrării în vigoare a prevederilor prezentei ordonanţe de urgenţă, Autoritatea pentru Valorificarea Activelor Statului, denumită în continuare AVAS, va efectua, după caz, restructurarea, privatizarea şi/sau lichidarea voluntară la societăţile comerciale prevăzute în anexa care face parte integrantă din prezenta ordonanţă de urgenţă.
                (2) În situaţia în care AVAS nu decide direct restructuarea totală, prin lichidare voluntară, sau nu realizează vânzarea de acţiuni ori active conform programelor aprobate, se declanşează procedura de lichidare voluntară în cadrul termenului prevăzut la alin. (1).

	 Nemodificat.

	Nemodificat.

	

	5. 
	Art. 2. – (1) Programele de restructuare/restructurare totală întocmite pentru aplicarea măsurilor prevăzute la art. 1 vor fi aprobate de AVAS şi vor cuprinde elementele obligatorii prevăzute de Ordonanţa de urgenţă a Guvernului nr. 116/2006 privind protecţia socială acordată persoanelor disponibilizate prin concedieri colective efectuate ca urmare a restructurării şi reorganizării unor societăţi naţionale, regii autonome, companii naţionale şi societăţi comerciale cu capital majoritar de stat, precum şi a societăţilor comerciale şi regiilor autonome subordonate autorităţilor administraţiei publice locale.
           (2) Salariaţii disponibilizaţi prin concedieri colective de la societăţile comerciale prevăzute în anexă, beneficiază de măsuri de protecţie socială în condiţiile prevăzute de Ordonanţa de urgenţă a Guvernului nr. 116/2006.

	Nemodificat.

	1. La articolul 2, alineatul (2) va avea următorul cuprins:

      „(2) Salariaţii disponibilizaţi prin concedieri colective de la societăţile comerciale prevăzute în anexă beneficiază de măsuri de protecţie socială în condiţiile prevăzute de Ordonanţa de urgenţă a Guvernului nr. 116/2006, cu modificările şi completările ulterioare, sau de Ordonanţa de urgenţă a Guvernului nr. 95/2002 privind industria de apărare, cu modificările şi completările ulterioare, după caz, în condiţiile legii”.

Autor: Comisia pentru politică economică, reformă şi privatizare

	Prin amendamentul propus se doreşte ca salariaţii disponibilizaţi prin concedieri colective de la societăţile comerciale prevăzute în anexa la OUG nr. 3/2007 să beneficieze de măsuri de protecţie socială în condiţiile prevăzute de OUG nr. 116/2006 sau de OUG nr. 95/2002 privind industria de apărare, cu modificările şi completările ulterioare, după caz, având în vedere că lista din Anexa menţionată conţine unităţi ce deţin capacităţi din industria de apărare, definite potrivit art. 2 lit. b) din OUG nr. 95/2002 privind industria de apărare, cu modificările şi completările ulterioare.

	6. 
	Art. 3 - (1) În situaţia în care AVAS decide declanşarea Procedurii de lichidare voluntară, adunările generale ale acţionarilor se vor întruni în termen de 5 zile de la data solicitării AVAS.
               (2) Prin derogare de la prevederile art. 117 din Legea nr. 31/1990 privind societăţile comerciale, republicată, cu modificările şi completările ulterioare, convocarea va fi publicată într-un cotidian naţional de largă difuzare şi în unul dintre ziarele de largă răspândire din localitatea în care se află sediul societăţii comerciale, cu cel puţin 3 zile înainte de data întrunirii adunării generale a acţionarilor.

                (3) Sumele rezultate din vânzarea activelor în procedura de lichidare voluntară, vor fi utilizate pentru stingerea datoriilor societăţii comerciale, în ordinea  de priorităţi prevăzută de art. 123 din Legea nr. 85/2006 privind procedura insolvenţei, cu modificările ulterioare.
               (4) Ordinea de stingere a creanţelor va fi cea prevăzută la alin. (3) şi în situaţia vânzării activelor sau grupurilor de active şi mijloace fixe, prin aplicarea unor programe de restructurare.

	Nemodificat.

	Nemodificat.

	

	7. 
	Art. 4 – Aplicarea dispoziţiilor Legii nr. 85/2006, cu modificările ulterioare, pentru societăţile prevăzute în anexă, se suspendă până la transferul dreptului de proprietate asupra acţiunilor sau activelor societăţii, dar nu mai târziu de 6 luni de la intrarea în vigoare a prezentei ordonanţe de urgenţă.

	Nemodificat.

	Nemodificat.

	

	8. 
	Art. 5 – Pe data intrării în vigoare a prezentei ordonanţe de urgenţă se abrogă Hotărârea Guvernului nr. 797/2000 privind strategia de privatizare a Societăţii Comerciale „Rulmentul” – S.A. Braşov, inclusă în componenta „Privatizarea a 50 de societăţi comerciale cu capital majoritar de stat grupate în pachete” din cadrul PSAL (Programul pentru Ajustarea Sectorului Privat), publicată în Monitorul Oficial al României, Partea I, nr. 468 din 26 septembrie 2000, Hotărârea Guvernului nr. 1128/2000 privind strategia de privatizare a Societăţii Comerciale „Terom” – S.A. Iaşi inclusă în componenta „Privatizarea a 50 de societăţi comerciale cu capital majoritar de stat, grupate în pachete”, din cadrul PSAL (Programul pentru Ajustarea Sectorului Privat), publicată în Monitorul Oficial al României, Partea I, nr. 597 din 22 noiembrie 2000, cu modificările ulterioare, precum şi Ordonanţa Guvernului nr. 53/2003 privind privatizarea Societăţii Comerciale „Tractorul UTB” - S.A. Braşov, publicată în Monitorul Oficial al României, Partea I, nr. 584 din 15 august 2003, aprobată cu modificări şi completări prin Legea nr. 498/2004, cu modificările şi completările ulterioare.

	Nemodificat.

	Nemodificat.

	

	9. 
	-
	-

              
	2. După articolul 5 se introduce un nou articol, articolul 6, cu următorul cuprins:

Art. 6 – Până la 30 septembrie 2007, Guvernul va prezenta Parlamentului României un raport cu privire la modul de îndeplinire a prevederilor prezentei ordonanţe de urgenţă şi a rezultatelor obţinute.

Autor: dep. Tudor Mohora
	Ţinând seama de numeroasele probleme economice şi sociale pe care le ridică procesul de privatizare al celor 28 de societăţi comerciale ca şi de întârzierile înregistrate în acest proces, este necesar ca Parlamentul să fie informat cu privire la rezultatele obţinute în urma acestei acţiuni în vederea evaluării lor.

	10. 
	Anexa A. Lista societăţilor comerciale din portofoliul AVAS
Nr.         Denumirea societăţii                               Localitatea
crt.
1  Societatea Comercială „ABROM” S.A.                 Bîrlad

2  Societatea Comercială „CIPROM” S.A.                 Ploieşti

3 Societatea Comercială „ELECTROPUTERE” S.A.       Craiova

4 Societatea Comercială „I.C.E. F.S.” S.A.                Săvineşti

5 Societatea Comercială „UVCP” S.A.                   Tr. Măgurele
6 Societatea Comercială „MENAROM” S.A.              Galaţi

7 Societatea Comercială „NICOLINA” S.A.                Iaşi

8 Societatea Comercială „NITROCONTROL” S.A.                     Făgăraş

9 Societatea Comercială „NITROEXPLOSIVES” S.A.                Făgăraş

10 Societatea Comercială „NITROFERTILIZER” S.A.               Făgăraş

11 Societatea Comercială „NITROSERVICE” S.A.                     Făgăraş

12 Societatea Comercială „NITROTRANS” S.A.                         Făgăraş

13 Societatea Comercială „RULMENTUL” S.A.                          Braşov
14 Societatea Comercială „TEROM” S.A.                                Iaşi

15 Societatea Comercială „TRACTORUL-UTB” S.A.                Braşov

B. Lista societăţilor comerciale provenite din portofoliul Ministerului Economiei şi Comerţului

16 Societatea Comercială „PETROTRANS” S.A.                        Ploieşti
17 Societatea Comercială „RADIOACTIV MINERAL MĂGURELE” S.A.      Măgurele

18 Filiala S.C.  „CARFIL” S.A.                                                       Braşov
19 Filiala S.C. „UZINA MECANICĂ CUGIR” S.A.                                       Cugir
20  Filiala S.C.  „ICPSP” S.A.                                                            Bucureşti
21 Filiala S.C. „FABRICA DE ARME CUGIR” S.A.                                   Cugir
22 Societatea Comercială „UZINA MECANICĂ ORĂŞTIE”                           Orăştie
23 Societatea Comercială „ŞANTIERUL NAVAL MANGALIA”                    Mangalia

24 Societatea Comercială „CONSTRUCŢII  AERONAUTICE”                      Ghimbav

25 Societatea Comercială „TOP THERM”                                                Ghimbav

26 Societatea Comercială „FORADEX”                                                  Bucureşti

27 Societatea Naţională „PLAFAR”                                                        Bucureşti

28 Societatea Comercială „ROMAERO”                                                  Bucureşti
	Nemodificat.
              
	Nemodificat.

	


C ă t r e,





 BIROUL  PERMANENT  AL





 CAMEREI  DEPUTAŢILOR


Vă înaintăm, alăturat, RAPORTUL asupra proiectului de Lege pentru aprobarea Ordonanţei de urgenţă a Guvernului nr. 3/2007 privind unele măsuri pentru restructurarea şi/sau privatizarea unor societăţi din portofoliul Autorităţii pentru Valorificarea Activelor Statului, Camera Deputaţilor fiind Cameră decizională.
In raport de obiectul şi conţinutul său, proiectul de lege face parte din categoria legilor ordinare.
PREŞEDINTE,

MIHAI  TUDOSE

